“หุ้นเอเชีย” เปิดลบ วิตก “เฟด” เดินหน้าขึ้นดอกเบี้ย 0.50% ตามคาด!
“หุ้นเอเชีย” เปิดลบ วิตก “เฟด” เดินหน้าขึ้นดอกเบี้ยนโยบาย 0.50% สู่ระดับสูงสุดในรอบ 15 ปี ตามคาดในการประชุมครั้งล่าสุด และส่งสัญญาณว่าจะปรับขึ้นอัตราดอกเบี้ยเป็นเวลานานขึ้น เพื่อฉุดเงินเฟ้อให้กลับสู่เป้าหมายที่ระดับ 2%
“หุ้นเอเชีย” เปิดลบ วิตก “เฟด” เดินหน้าขึ้นดอกเบี้ยนโยบาย 0.50% สู่ระดับสูงสุดในรอบ 15 ปี ตามคาดในการประชุมครั้งล่าสุด และส่งสัญญาณว่าจะปรับขึ้นอัตราดอกเบี้ยเป็นเวลานานขึ้น เพื่อฉุดเงินเฟ้อให้กลับสู่เป้าหมายที่ระดับ 2%
15 ธ.ค. 2565

ผู้สื่อข่าวรายงานว่า ตลาดหุ้นเอเชียเปิดลบเป็นส่วนใหญ่ในวันนี้ หลังธนาคารกลางสหรัฐ (เฟด) มีมติปรับขึ้นอัตราดอกเบี้ยนโยบาย 0.50% สู่ระดับสูงสุดในรอบ 15 ปี ตามคาดในการประชุมครั้งล่าสุด และส่งสัญญาณว่าจะปรับขึ้นอัตราดอกเบี้ยเป็นเวลานานขึ้น เพื่อฉุดเงินเฟ้อให้กลับสู่เป้าหมายที่ระดับ 2%
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่ 27,991.14 จุด ลดลง 165.07 จุด หรือ -0.59%, ดัชนี HSI ตลาดหุ้นฮ่องกงเปิดวันนี้ที่ 19,612.67 จุด ลดลง 60.78 จุด หรือ -0.31% และดัชนี SSE Composite ตลาดหุ้นจีนเปิดวันนี้ที่ 3,177.20 จุด เพิ่มขึ้น 0.67 จุด หรือ +0.02%
ขณะที่นักลงทุนจับตาจีนเปิดเผยข้อมูลเศรษฐกิจ ซึ่งรวมถึงผลผลิตภาคอุตสาหกรรม ยอดค้าปลีก และอัตราว่างงาน ขณะที่ เหล่าผู้นำจีนมีกำหนดจัดการประชุมการทำงานเศรษฐกิจกลางประจำปีนัดสำคัญในวันนี้และพรุ่งนี้
โดยในสหรัฐ ดัชนี S&amp;P500 ร่วงติดต่อกัน 2 วันในวันพุธ (14 ธ.ค.65) ขณะที่ดัชนีดาวโจนส์และ Nasdaq ร่วงแตะระดับต่ำสุดของวัน หลังนายเจอโรม พาวเวล ประธานเฟดส่งสัญญาณว่าต้องรอคอยข้อมูลเศรษฐกิจเพิ่มเติม เฟดจึงจะสามารถเปลี่ยนแปลงมุมมองที่มีต่อเงินเฟ้อได้